2020. gada .oktobrī Noteikumi Nr.

Rīgā (prot. Nr. . §)

**Grozījumi Ministru kabineta 2016. gada 20. decembra noteikumos Nr. 866 "Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām"**

Izdoti saskaņā ar

Attīstības finanšu institūcijas

likuma [12. panta](https://likumi.lv/ta/id/270323-attistibas-finansu-institucijas-likums#p12) ceturto daļu

Izdarīt Ministru kabineta 2016. gada 20. decembra noteikumos Nr. 866 "Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām" (Latvijas Vēstnesis, 2016, 251. nr.; 2017, 198. nr.; 2019, 146. nr., 2020, 206.nr., 2020, 74A.nr.) šādus grozījumus:

1. Izteikt 10. punktu šādā redakcijā:

“10. Garantiju sniedz par eksporta kredīta darījumiem, kuru debitors ir reģistrēts valstī, kas nav Amerikas Savienotās Valstis, Apvienotā Karaliste, Austrālija, Austrija, Beļģija, Bulgārija, Čehija, Dānija, Francija, Grieķija, Horvātija, Igaunija, Islande, Itālija, Īrija, Japāna, Jaunzēlande, Kanāda, Kipra, Latvija, Lietuva, Luksemburga, Malta, Nīderlande, Norvēģija, Polija, Portugāle, Rumānija, Slovākija, Slovēnija, Somija, Spānija, Šveice, Ungārija, Vācija, Zviedrija.”

1. Izteikt 11. punktu šādā redakcijā:

“11. Garantiju sniedz par eksporta kredīta darījumiem, kuru debitors ir reģistrēts Amerikas Savienotajās Valstīs, Apvienotajā Karalistē, Austrālijā, Austrijā, Beļģijā, Bulgārijā, Čehijā, Dānijā, Francijā, Grieķijā, Horvātijā, Igaunijā, Islandē, Itālijā, Īrijā, Japānā, Jaunzēlandē, Kanādā, Kiprā, Latvijā, Lietuvā, Luksemburgā, Maltā, Nīderlandē, Norvēģijā, Polijā, Portugālē, Rumānijā, Slovākijā, Slovēnijā, Somijā, Spānijā, Šveicē, Ungārijā, Vācijā, Zviedrijā, ar nosacījumu, ka garantiju izsniedz līdz 2022. gada 31. decembrim un tiek izpildīta viena no šādām prasībām:”

1. Izteikt 16. punktu šādā redakcijā:

“16. Garantijas nepiešķir saimnieciskās darbības veicējiem, kuriem:

16.1. ar tiesas spriedumu ir pasludināts maksātnespējas process, tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums, tā saimnieciskā darbība ir izbeigta;

16.2. saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi, tai skaitā valsts sociālās apdrošināšanas obligāto iemaksu parāds, kas kopsummā pārsniedz 150 *euro*;

16.3. debitors, par kuru iesniegts pieteikums, nav veicis samaksu par saimnieciskās darbības veicēja eksportētajām precēm vai pakalpojumiem noteiktajā atlikto maksājumu termiņā, kas izriet no eksporta darījumu līguma vai cita darījuma akta, vai pēdējo triju mēnešu laikā ir kavējis maksājumus saimnieciskās darbības veicējam ilgāk par 30 dienām.”

1. Aizstāt noteikumu 21. punktā skaitļus un vārdus “2020. gada 31. decembrim ” (attiecīgā locījumā) ar skaitļiem un vārdiem “2021. gada 30. jūnijam” (attiecīgā locījumā’).
2. Svītrot 21.4. apakšpunktu.

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs

Vīza:

Valsts sekretāra vietā

valsts sekretāra vietniece Zaiga Liepiņa